CELEX: 62022CN0218
Language: et
Date: 2022-06-20 00:00:00
Title: Kohtuasi C-218/22: Eelotsusetaotlus, mille on esitanud Tribunale di Lecce (Itaalia) 24. märtsil 2022 – BU versus Comune di Copertino

20.6.2022   
            
            
               ET
            
            
               Euroopa Liidu Teataja
            
            
               C 237/36
            
         
      Eelotsusetaotlus, mille on esitanud Tribunale di Lecce (Itaalia) 24. märtsil 2022 – BU versus Comune di Copertino
      (Kohtuasi C-218/22)
      (2022/C 237/46)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale di Lecce
      
         Põhikohtuasja pooled
      
      
         Kaebaja: BU
      
         Vastustaja: Comune di Copertino
      
         Eelotsuse küsimused
      
      
                  1.
               
               
                  [Kas] Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse (1) teatavate aspektide kohta, artiklit 7, ja Euroopa Liidu põhiõiguste harta artikli 31 lõiget 2 tuleb tõlgendada nii, et nendega on vastuolus sellised riigisisesed õigusnormid, nagu on kõne all põhikohtuasjas (nimelt 6. juuli 2012. aasta dekreetseadus nr 95 – Kiireloomulised sätted avaliku sektori kulude muutmiseks, mõjutamata kodanikele osutatavaid teenuseid, ning pangandussektori ettevõtjate kapitalipositsiooni parandamismeetmed (Decreto-legge 6 luglio 2012, n. 95 – Disposizioni urgenti per la revisione della spesa pubblica con invarianza dei servizi ai cittadini nonché misure di rafforzamento patrimoniale delle imprese del settore bancario; kinnitati muudetud redaktsioonis seadusena 7. augusti 2012. aasta seaduse nr 135 artikli 1 lõikega 1), artikli 5 lõige 8), milles on avaliku sektori kulude piiramise ning avaliku sektori tööandja organisatoorsete vajaduste huvides ette nähtud, et kui avaliku sektori töötaja on töölepingu ise üles öelnud, on keelatud tema saamata jäänud puhkust rahaliselt hüvitada?
                  Lisaks,
               
            
                  2.
               
               
                  kas – jaatava vastuse korral – tuleb Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta, artiklit 7, ja Euroopa Liidu põhiõiguste harta artikli 31 lõiget 2 tõlgendada nii, et nende kohaselt tuleb avaliku sektori töötajal tõendada, et tal ei olnud töösuhte ajal võimalik oma puhkust kasutada?
               
            
         (1)  ELT 2003, L 299, lk 9.